Title: V dňoch 25
Author: Bažiňák
Company: kobra

V dňoch 25. až 27. 11. 2005 sa uskutočnilo školenie mapárov v Senici a Šajdíkových Humenciach. Školenie organizovala Mapová komisia SZOŠ v zložení R. Jonáš, M. Bednárik, Z. Janotová. Školenie bolo zamerané na terénne práce (mapovanie) a kancelárske (kreslenie v programe OCAD) práce. Školenia sa zúčastnilo 13 účastníkov:

Barták Lukáš
Bednárik Martin
Beleš Milan
Gajdoš Tomáš
Horniak Juraj
Janota Vladislav
Janotová Zuzana
Jonáš Radoslav
Kollár Jaroslav
Králová Eva
Lešinský Gabriel (jaskyniar neorienťák)
Onder Anton
Pollák Jozef

Ubytovanie bolo zabezpečené v rodinnom dome Jonášovcov st., za čo im ďakujeme.

Počasie bolo veľmi nepriaznivé, chladno, sneženie, sneh s dažďom, prípadne dážď. Počasie poriadne preverilo najmä oblečenie a obuv účastníkov. 

Terénne práce prebiehali na Záhorí, v borovicovom lese rôzneho veku,  miestami bohatá terénna členitosť (pieskové duny). K dispozícii boli tieto druhy podkladov: ortofoto, mapa pre OB Bulkovec z roku 1989, ZM SR 1:10 000, prípadne žiadny podklad.

Účastníci sa rozdelili do 4 skupín, každá skupina mala iný druh terénu (terén 1 – borovicový les, rovina bez terénnej členitosti, les rôzneho veku, paralelné zemné valy, terén  2 - borovicový les, rovina bez terénnej členitosti, les bol preriednutý starý, s množstvom nepravidelného borovicového podrastu, terén 3 - borovicový les, bohatá terénna členitosť, les vysoký, bez hustníkov, terén 4 – zmiešaný borovicovo, dubovo – jelšový les, s množstvom podrastu a kríkov, bez terénnej členitosti, melioračné ryhy)

Program:

Piatok:	príchod na miesto ubytovania, ubytovanie, oboznámenie sa s programom, rozdelenie do skupín, inštalácia PC, príprava vodovzdorných podkladov

Sobota: 	spoločný začiatok - meranie miestneho severu, následne práca v teréne v skupinách, večer práca na PC – kreslenie v programe OCAD 8, prezentácia práce jednotlivých skupín, prednáška na tému spájanie ocd súborov od viacerých autorov do jednej mapy, spolupráca viacerých autorov na jednej mape (M. Benárik), diskusia

Nedeľa:  	práca v teréne v skupinách, odchod domov

Rado Jonáš, predseda MK SZOŠ